über zwei Rechtsgutachten der Wiener Universität. 9 1 



genedigen, lieben herrnn! lassen ewer genaden wissen: wiewol menige stet, 

 merkte vnd dörffer in Behmer vnd Merherlanden vnser statrecht gebrawchen 

 vnd bey vns vrtayl nemen, doch so ist, bey vnser gedechtnüs sulicher ader 

 dergleichen fal vns nie fiirkomen, noch in vnsern statrechten finden mügen, 

 das ein knab bey czwelff yarn süliche grosse vnerhörliehe tat süllt begünnt 

 haben an czwaien kindernn, alsdann ewer genaden yn der nottl klarer werdet 

 vernemen; vnd da die gegenwärtigen Wenczlab Parchanndl, Niclas Vicencz 

 vnd Markus Pawspertl, vnsers newen vnd alten raths gesworen, weliche wir 

 czu ewer genaden der sachalben schicken , weiter mündtlich entrichten 

 werden. Dorümb wir czu ewer genaden als vnsern genedigen, günstigen 

 herrnn czuflucht haben, seinttnmalln wir sülichen fal jn vnsern statrechten 

 nicht mügen finden noch mit vnser vernüfft begreyffen, bieltend ewer genaden 

 mit sunderm vnd ganczem vleys , gerucht vns dorum ewern rath mittaylen 

 vnd ein vnderweysung geben, ab ein sulicher knab bey czwelff yarnn vmb 

 süliche grosse that vnd mord noch ewerm rechten müge czu dem tode 

 gevrtayit werden ader was dorumb recht sey, nochdem vnser statrecht jnn- 

 halten , wo wir domit nicht mügen gelangen, das wir czu andern rechten 

 mügen Zuflucht haben vnd nicht aws aygen hawbten recht sprechen, als wir 

 ein Sünder vertrawn czu ewern genaden haben, also thun werdet, das wollen 

 wir vmb ewer genaden vnd die ewern allezeit yn ainem solchem vnd merern 

 gerne vnd williglich verdienen. Datum feria quinta post festum sanete 

 Elizabeth (20. November) annorum domini loOS. 



Sequitur traiissümptum ex Boeiuico in Theülunicuui iitterc cluiuiu de Mezrzlcz 

 senalul vrbis WIennensis cum predicta illtera luissuui. 

 Vnser willig diennst beuor. Ersamen, weysen herren, besunder lieben 

 ffreundt! Wir thun ewer weyshait czu wissen. Es ist bescheen in vnserm 

 krays bey ainem dorff genant Raczlawicz ain vnerhörliehe that also, das ein 

 knab yn czwelf yarnn auf der waydfiech hat ermordt mit der hacken czwen 

 andere knaben: ain jm newnden, den andern jm siebenden yarnn, vnd ist 

 dornach entlolfen jn die mül gelegen bey Raczlowicz czu seinem vater, 

 welicher jn behalten vnd verspert hat yn die kammer, vnd da sülichs vbl 

 an richter vnd scheppen ist angelanngt , czu handt sie dargegangen vnd 

 haben auff dem weg des selben knaben vater begegnet, jn gefragt, wo sein 

 sun wer; hat er geanttwort, er wesst sein nicht; hat richter vnd scheppen 

 gesprachen : gib vns die slussl von der kammer; hat er geanttwort: nemt 

 hin die slüssl vnd sucht. Also haben sie gesucht vnd den morder ym pett 

 gefunden vnd czu dem vater gesprachen: warumb hastu yn verspert; hat er 

 geanttwort: darümb sullt ich yn dornoch anderswo suchen, da habt es yn. 

 Auft' das haben sie den knaben czuhand furgenomen vnd yn mit vleys befragt, 

 warumb er die czwen knaben ermördt biet. Hat er yn gesagt: von wegen aines 

 huetls, wann der ain knab hat ein gemayters hüettl gehabt dann ich, hab 

 ich das selbig hüettl haben wellen, vnd sie haben das hüettl wider von 

 mir wellen haben, hab ich czu handt den eidern ym newnden yar mit der 

 haken erschlagen. Weyter haben sie jn gefragt, warumb er den andern 



